Poliitilise välireklaami keelustamine riivab väga intensiivselt isikute valimisõigust, aga ka mitmeid teisi põhiõigusi, näiteks sõnavabadust. Õiguskantsleri hinnangul on eesmärgid, mille nimel antud juhul põhiõigusi piiratakse, küll olulised, kuid täielik keelustamine ei ole piisavalt efektiivne seatud eesmärkide saavutamiseks. Õiguskantsler ei pea täielikku keelustamist mõõdukaks ja  põhiseaduspäraseks vahendiks.